અમદાવાદઃ ભગવાન જગન્નાથની અમદાવાદ ખાતેની 139મી રથયાત્રા ભારે ભક્તિભાવપુર્વકનાં વાતાવરણમાં શાંતિપુર્ણ રીતે સંપન્ન થઇ હતી. રથયાત્રામાં કોમી એખલાસનાં અભુતપુર્વ દર્શન થયા હતા. જગતનાં નાથ નગરચર્યા કરીને 8.30 વાગ્યે નિજ મંદીર પરત ફર્યા હતા. જ્યાં પ્રભુની નજર ઉતારવામાં આવી હતી. ત્યાર બાદ મહાઆરતીનું આયોજન કરવામાં આવ્યું હતું. અત્રે ઉલ્લેખનીય છે કે છેલ્લા ત્રણ વર્ષથી ચાલુ થયેલી પરંપરા અનુસાર ભગવાન જગન્નાથની, બહેન સુભદ્રા અને બળરામની આરતીની સાથે સાથે માતા સાબરમતીની આરતી પણ ઉતારવામાં આવે છે. મહંત દિલિપદાસજીએ આરતી ઉતારી હતી.